title: Regulamentul de punere în aplicare (UE) 2015/2184 al Comisiei din 25 noiembrie 2015 de modificare a Regulamentului (CE) nr. 1484/95 în ceea ce privește stabilirea prețurilor reprezentative în sectorul cărnii de pasăre și în cel al ouălor, precum și pentru ovalbumină

text:
               27.11.2015

               RO

               Jurnalul Oficial al Uniunii Europene

               L 312/1

         REGULAMENTUL DE PUNERE ÎN APLICARE (UE) 2015/2184 AL COMISIEI
   din 25 noiembrie 2015
   de modificare a Regulamentului (CE) nr. 1484/95 în ceea ce privește stabilirea prețurilor reprezentative în sectorul cărnii de pasăre și în cel al ouălor, precum și pentru ovalbumină
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 183 litera (b),
   având în vedere Regulamentul (UE) nr. 510/2014 al Parlamentului European și al Consiliului din 16 aprilie 2014 de stabilire a regimului comercial aplicabil anumitor mărfuri rezultate din transformarea produselor agricole și de abrogare a Regulamentelor (CE) nr. 1216/2009 și (CE) nr. 614/2009 ale Consiliului (2), în special articolul 5 alineatul (6) litera (a),
   întrucât:

               (1)

               Regulamentul (CE) nr. 1484/95 al Comisiei (3) a stabilit normele de aplicare a sistemului de taxe la import suplimentare și a fixat prețurile reprezentative în sectorul cărnii de pasăre și în cel al ouălor și pentru ovalbumină.

               (2)

               Din controlul regulat al datelor pe baza cărora se stabilesc prețurile reprezentative pentru produsele din sectorul cărnii de pasăre și din cel al ouălor și pentru ovalbumină rezultă că este necesară modificarea prețurilor reprezentative pentru importurile de anumite produse, ținând seama de variațiile prețurilor în funcție de origine.

               (3)

               Este necesar ca Regulamentul (CE) nr. 1484/95 să fie modificat în consecință.

               (4)

               Deoarece este necesar să se asigure aplicarea măsurii respective cât mai rapid posibil după ce devin disponibile datele actualizate, ar trebui ca prezentul regulament să intre în vigoare la data publicării sale,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 1484/95 se înlocuiește cu textul din anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 noiembrie 2015.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 150, 20.5.2014, p. 1.

      (3)  Regulamentul (CE) nr. 1484/95 al Comisiei din 28 iunie 1995 de stabilire a normelor de aplicare a sistemului de drepturi de import suplimentare și de fixare a prețurilor reprezentative în sectoarele cărnii de pasăre și ouălor și pentru albumina din ouă, și de abrogare a Regulamentului nr. 163/67/CEE (JO L 145, 29.6.1995, p. 47).

      ANEXĂ

            „ANEXA I

                        Codul NC

                        Descrierea mărfurilor

                        Preț reprezentativ
                        (în EUR/100 kg)

                        Garanția menționată la articolul 3
                        (în EUR/100 kg)

                        Originea (1)

                        0207 12 10

                        Carcase de pui congelate, denumite «pui 70 %»

                        121,6

                        0

                        AR

                        0207 12 90

                        Carcase de pui congelate, denumite «pui 65 %»

                        150,4
                        172,3

                        0
                        0

                        AR
                        BR

                        0207 14 10

                        Bucăți dezosate, congelate, de cocoși și de găini din specia Gallus domesticus

                        299,9
                        205,3
                        358,1
                        262,2

                        0
                        28
                        0
                        11

                        AR
                        BR
                        CL
                        TH

                        0207 14 60

                        Pulpe de pui congelate

                        133,9

                        3

                        BR

                        0207 27 10

                        Bucăți dezosate, congelate, de curcani și de curci

                        354,1
                        196,0

                        0
                        31

                        BR
                        CL

                        0408 91 80

                        Ouă fără coajă, uscate

                        431,0

                        0

                        AR

                        1602 32 11

                        Preparate nefierte din cocoși sau găini

                        233,0

                        16

                        BR

         (1)  Nomenclatorul țărilor stabilit prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul «ZZ» reprezintă «alte origini».”


title: Regulamentul de punere în aplicare (UE) 2015/2411 al Comisiei din 18 decembrie 2015 de stabilire a cantităților care urmează să fie adăugate la cantitatea fixată pentru subperioada 1 aprilie-30 iunie 2016 în cadrul contingentelor tarifare deschise prin Regulamentul (CE) nr. 1384/2007 în sectorul cărnii de pasăre originare din Israel

text:
               19.12.2015

               RO

               Jurnalul Oficial al Uniunii Europene

               L 333/114

         REGULAMENTUL DE PUNERE ÎN APLICARE (UE) 2015/2411 AL COMISIEI
   din 18 decembrie 2015
   de stabilire a cantităților care urmează să fie adăugate la cantitatea fixată pentru subperioada 1 aprilie-30 iunie 2016 în cadrul contingentelor tarifare deschise prin Regulamentul (CE) nr. 1384/2007 în sectorul cărnii de pasăre originare din Israel
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188 alineatele (2) și (3),
   întrucât:

               (1)

               Regulamentul (CE) nr. 1384/2007 al Comisiei (2) a deschis contingente tarifare anuale pentru importul de produse din sectorul cărnii de pasăre originare din Israel.

               (2)

               Cantitățile care fac obiectul cererilor de licențe de import depuse în perioada 1-7 decembrie 2015 pentru subperioada 1 ianuarie-31 martie 2016 sunt mai mici decât cantitățile disponibile. Prin urmare, este oportun să se stabilească acele cantități pentru care nu au fost prezentate cereri și ca aceste cantități să fie adăugate la cantitatea fixată pentru subperioada contingentară următoare.

               (3)

               Pentru a se garanta eficacitatea măsurii, este necesar ca prezentul regulament să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Cantitățile pentru care nu au fost prezentate cereri de licențe de import în temeiul Regulamentului (CE) nr. 1384/2007, care urmează să fie adăugate la subperioada 1 aprilie-30 iunie 2016, figurează în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 decembrie 2015.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  Regulamentul (CE) nr. 1384/2007 al Comisiei din 26 noiembrie 2007 de stabilire a normelor de aplicare a Regulamentului (CE) nr. 2398/96 al Consiliului în ceea ce privește deschiderea și modul de gestionare a anumitor contingente pentru importul în cadrul Comunității a produselor din sectorul cărnii de pasăre originare din Israel (JO L 309, 27.11.2007, p. 40).

      ANEXĂ

                  Număr de ordine

                  Cantități nesolicitate care urmează să fie adăugate la cantitățile disponibile pentru subperioada 1 aprilie-30 iunie 2016
                  (în kg)

                  09.4091

                  140 000

                  09.4092

                  800 000


title: Regulamentul de punere în aplicare (UE) 2017/1440 al Comisiei din 8 august 2017 de modificare a Regulamentului de punere în aplicare (UE) 2016/480 de stabilire a unor norme comune privind interconectarea registrelor electronice naționale ale întreprinderilor de transport rutier (Text cu relevanță pentru SEE. )

text:
               9.8.2017

               RO

               Jurnalul Oficial al Uniunii Europene

               L 206/3

         REGULAMENTUL DE PUNERE ÎN APLICARE (UE) 2017/1440 AL COMISIEI
   din 8 august 2017
   de modificare a Regulamentului de punere în aplicare (UE) 2016/480 de stabilire a unor norme comune privind interconectarea registrelor electronice naționale ale întreprinderilor de transport rutier
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1071/2009 al Parlamentului European și al Consiliului din 21 octombrie 2009 de stabilire a unor norme comune privind condițiile care trebuie îndeplinite pentru exercitarea ocupației de operator de transport rutier și de abrogare a Directivei 96/26/CE a Consiliului (1), în special articolul 16 alineatul (5),
   întrucât:

               (1)

               Conform articolului 16 alineatul (1) din Regulamentul (CE) nr. 1071/2009 statele membre trebuie să păstreze un registru electronic național al întreprinderilor de transport rutier care au primit din partea unei autorități competente autorizația de exercitare a ocupației de operator de transport rutier.

               (2)

               La articolul 16 alineatele (5) și (6) din Regulamentul (CE) nr. 1071/2009 este prevăzută interconectarea registrelor electronice naționale până la 31 decembrie 2012 și este mandatată Comisia să adopte norme comune referitoare la această interconectare.

               (3)

               Comisia a adoptat Regulamentul (UE) nr. 1213/2010 (2), pentru a face posibilă interconectarea registrelor electronice naționale impusă prin Regulamentul (CE) nr. 1071/2009, prin intermediul unui sistem electronic de schimb de mesaje denumit ERRU (European Registers of Road Transport Undertakings, Registrul european al întreprinderilor de transport rutier).

               (4)

               Regulamentul (UE) nr. 1213/2010 a fost abrogat prin Regulamentul de punere în aplicare (UE) 2016/480 al Comisiei (3), în vederea stabilirii unei versiuni îmbunătățite a ERRU până la 30 ianuarie 2019.

               (5)

               ERRU constă în două arhitecturi paralele pentru schimbul de mesaje între statele membre. Prima se bazează pe un hub central administrat de Comisie. Hubul central centralizează traficul de date prin colectarea mesajelor transmise de statele membre și retransmiterea lor ulterioară către statele membre cărora le sunt adresate. În mod alternativ, statele membre pot opta să utilizeze o rețea comercială compatibilă pentru a schimba mesaje direct între ele (configurație „peer-to-peer”), fără ca aceste mesaje să treacă prin hubul central.

               (6)

               Dat fiind că mesajele schimbate direct între statele membre nu sunt rutate prin hub central, eventualele erori de sistem legate de aceste mesaje rămân neobservate de către Comisie; din acest motiv, Comisia nu este în măsură să își îndeplinească rolul de administrator general al ERRU și să întreprindă acțiuni corective corespunzătoare, fapt care periclitează la rândul său buna funcționare a sistemului în ansamblu.

               (7)

               Configurația „peer-to-peer” nu permite Comisiei să aibă acces în timp util la informațiile privind volumul și caracteristicile mesajelor schimbate; din această cauză, Comisia nu are posibilitatea de a avea o imagine de ansamblu privind utilizarea ERRU, informație utilă pentru viitoarele îmbunătățiri ale sistemului.

               (8)

               Având în vedere problemele întâmpinate cu configurația „peer-to-peer”, este necesar să se asigure rutarea tuturor mesajelor schimbate în cadrul ERRU prin hubul central și deci să fie eliminată din domeniul de aplicare al Regulamentul de punere în aplicare (UE) 2016/480 posibilitatea de a opta pentru această configurație.

               (9)

               În plus, în Regulamentul de punere în aplicare (UE) 2016/480 trebuie efectuate unele adăugiri și modificări minore pentru a aborda următoarele aspecte de o manieră mai precisă și mai clară: procedura de conectare la ERRU, testele care trebuie efectuate și consecințele defecțiunilor, conținutul unor mesaje XML, definiția procedurii de escaladare care trebuie urmată de către statele membre în caz de eroare a sistemului și perioada pentru care datele cu caracter personal pot fi păstrate în registrele hubului central. Prin urmare, Regulamentul de punere în aplicare (UE) 2016/480 ar trebui modificat în consecință.

               (10)

               Măsurile prevăzute în prezentul regulament sunt adoptate în conformitate cu procedura de consultare specificată la articolul 4 din Regulamentul (UE) nr. 182/2011 al Parlamentului European și al Consiliului (4),

         ADOPTĂ PREZENTUL REGULAMENT:
   Articolul 1
   La articolul 3 din Regulamentul de punere în aplicare (UE) 2016/480, se adaugă următorul paragraf:

      „Conexiunea dintre un stat membru și ERRU este considerată a fi stabilită după ce testele de conectare, de integrare și de performanță au fost finalizate în conformitate cu instrucțiunile Comisiei și sub supravegherea acesteia. Durata maximă a testelor este de șase luni. Comisia ia măsurile necesare în cazul unui rezultat negativ al testelor menționate mai sus. Dacă aceste măsuri se dovedesc insuficiente, Comisia își poate retrage sprijinul pentru testări până în momentul în care statul membru demonstrează că s-au înregistrat progrese suficiente la nivel național privind conectarea la ERRU.”

   Articolul 2
   Anexele I, III, VI, VII și VIII la Regulamentul de punere în aplicare (UE) 2016/480 se modifică în conformitate cu anexa la prezentul regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 august 2017.

            Pentru Comisie

            Președintele

         Jean-Claude JUNCKER

      (1)  JO L 300, 14.11.2009, p. 51.

      (2)  Regulamentul (UE) nr. 1213/2010 al Comisiei din 16 decembrie 2010 de stabilire a normelor comune privind interconectarea registrelor electronice naționale ale întreprinderilor de transport rutier (JO L 335, 18.12.2010, p. 21).

      (3)  Regulamentul de punere în aplicare (UE) 2016/480 al Comisiei din 1 aprilie 2016 de stabilire a unor norme comune privind interconectarea registrelor electronice naționale ale întreprinderilor de transport rutier și de abrogare a Regulamentului (UE) nr. 1213/2010 (JO L 87, 2.4.2016, p. 4).

      (4)  Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO L 55, 28.2.2011, p. 13).

      ANEXĂ
      Anexele I, III, VI, VII și VIII la Regulamentul de punere în aplicare (UE) nr. 2016/480 se modifică după cum urmează:

                  1.

                  Anexa I se modifică după cum urmează:

                              (a)

                              punctul 1.3 se înlocuiește cu următorul text:

                                          „1.3.

                                          Toate mesajele schimbate se rutează prin hubul central.”;

                              (b)

                              punctul 2.2 se înlocuiește cu următorul text:

                                          „2.2.

                                          Hubul central nu stochează date pentru perioade mai mari de șase luni, cu excepția datelor din registru, a datelor statistice și a datelor de rutare prevăzute în anexa VII.”;

                              (c)

                              punctul 2.3 se înlocuiește cu următorul text:

                                          „2.3.

                                          Hubul central oferă acces la datele cu caracter personal numai personalului autorizat al Comisiei și doar atunci când acest lucru este necesar pentru monitorizarea operațiilor tehnice ori pentru întreținere și depanare.”;

                              (d)

                              punctul 2.6 se înlocuiește cu următorul text:
                              „2.6.   Administrarea datelor de contact
                              Funcția de administrare a datelor de contact asigură fiecărui stat membru posibilitatea de a administra datele de contact conform propriilor categorii în domeniul politic, economic, operațional și tehnic, autoritatea competentă a fiecărui stat membru deținând responsabilitatea întreținerii propriilor date de contact. Datele de contact ale celorlalte state membre vor putea fi vizualizate, dar nu vor putea fi modificate.”

                  2.

                  În anexa III, apendicele se modifică după cum urmează:

                              (a)

                              în primul tabel, rubrica „Timeout” (Timpul a expirat) se înlocuiește cu următorul text:

                                          „«Timeout» (Timpul a expirat)

                                          Acesta este un atribut opțional în ceea ce privește data și ora (în format UTC). Această valoare va fi stabilită numai de către hubul central pentru solicitările redirecționate și este calculată pe baza datei/orei la care solicitarea inițială a fost primită de hubul central. Aceasta va informa statul membru respondent cu privire la ora la care expiră solicitarea. Această valoare nu este necesară nici în solicitarea inițială transmisă hubului central, nici în vreunul din mesajele de răspuns.

                                          Nu”

                              (b)

                              în tabelul intitulat „Check Good Repute Response” (Răspuns la solicitarea de verificare a bunei reputații), rubrica „Community Licence Number” (Numărul licenței comunitare) se înlocuiește cu următorul text:

                                          „«Community Licence Number» (Numărul licenței comunitare)

                                          Numărul de serie al licenței comunitare a întreprinderii de transport (câmp alfanumeric pentru text liber cu lungimea de la 1 la 20).

                                          Da”

                              (c)

                              în tabelul intitulat „Infringement Notification Request” (Solicitare de notificare a încălcării), rubrica „Community Licence Number” (Numărul licenței comunitare) se înlocuiește cu următorul text:

                                          „«Community Licence Number» (Numărul licenței comunitare)

                                          Numărul de serie al copiei legalizate a licenței comunitare a întreprinderii de transport (câmp alfanumeric pentru text liber cu lungimea de la 1 la 20).

                                          Da”

                              (d)

                              în tabelul intitulat „Infringement Notification Request” (Solicitare de notificare a încălcării), după rubrica „Transport Undertaking Name”, se introduc următoarele articole:

                                          „«Transport Undertaking Address» (Adresa întreprinderii de transport)

                                          Adresa întreprinderii de transport (adresa, codul poștal, orașul, țara), așa cum a fost înregistrată în registru.

                                          Da

                                          «Community Licence Number» (Numărul licenței comunitare)

                                          Numărul de serie al licenței comunitare a întreprinderii de transport, așa cum a fost înregistrat în registru (câmp alfanumeric pentru text liber cu lungimea de la 1 la 20).

                                          Da

                                          «Community Licence Status» (Starea licenței comunitare)

                                          Starea licenței comunitare a întreprinderii de transport, așa cum a fost înregistrată în registru.

                                          Da

                                          «Managed Vehicles» (Vehicule administrate)

                                          Numărul de vehicule administrate, așa cum a fost înregistrat în registru.

                                          Da”

                              (e)

                              în tabelul intitulat „Check Community Licence Request” (Solicitare de verificare a licenței comunitare), rubrica „Community Licence Number” (Numărul licenței comunitare) se înlocuiește cu următorul text:

                                          „«Community Licence Number» (Numărul licenței comunitare)

                                          Numărul de serie al copiei legalizate a licenței comunitare pentru care sunt solicitate detalii (câmp alfanumeric pentru text liber cu lungimea de la 1 la 20).

                                          Da”

                              (f)

                              tabelul intitulat „Check Community Licence Response” (Răspuns la solicitarea de verificare a licenței comunitare) se modifică după cum urmează:

                                          (i)

                                          după rubrica „Originating Authority” (Autoritatea de origine) se introduc următoarele articole:

                                                      „«Status Code» (Cod de stare)

                                                      Codul de stare al răspunsului [de exemplu, «found» (găsit), «not found» (nu a fost găsit), «error» (eroare) etc.].

                                                      Da

                                                      «Status Message» (Mesaj de stare)

                                                      O descriere explicativă a stării (dacă este necesară).

                                                      Nu”

                                          (ii)

                                          rubrica „Transport Undertaking” (Întreprinderea de transport) se înlocuiește cu următorul text:

                                                      „«Transport Undertaking» (Întreprinderea de transport)

                                                      Da, în cazul în care codul de stare este găsit”

                                          (iii)

                                          rubrica „Community Licence Details” (Detalii privind licența comunitară) se înlocuiește cu următorul text:

                                                      „«Community Licence Details» (Detalii privind licența comunitară)

                                                      Da, în cazul în care codul de stare este găsit”

                                          (iv)

                                          după rubrica „Community Licence Details” (Detalii privind licența comunitară) se introduc următoarele rubrici:

                                                      „«Licencing Authority» (Autoritatea de acordare a licențelor)

                                                      Autoritatea care a acordat întreprinderii de transport licența comunitară.

                                                      Da”

                                          (v)

                                          rubricile „Licence Number” (Numărul licenței) și „Licence Status” (Starea licenței) se înlocuiesc cu următorul text:

                                                      „«Licence Number» (Numărul licenței)

                                                      Numărul de serie al licenței comunitare a întreprinderii de transport, așa cum a fost înregistrat în registru (câmp alfanumeric pentru text liber cu lungimea de la 1 la 20).

                                                      Da

                                                      «Licence Status» (Starea licenței)

                                                      Starea licenței comunitare a întreprinderii de transport, așa cum a fost înregistrată în registru.

                                                      Da”

                                          (vi)

                                          articolele „Certified True Copy Details” (Informații privind copia legalizată) și „Licence Number” (Numărul licenței) se înlocuiesc cu următorul text:

                                                         „«Certified True Copy Details» (Detalii privind copia legalizată)

                                                         Nu

                                                      «Certified True Copy Number» (Numărul copiei legalizate)

                                                      Numărul de serie al copiei legalizate a licenței comunitare a întreprinderii de transport, așa cum a fost înregistrat în registru (câmp alfanumeric pentru text liber cu lungimea de la 1 la 20).

                                                      Da”

                                          (vii)

                                          rubricile „Licence Status” (Starea licenței), „Licence Type” (Tipul licenței), „Start Date” (Data de începere) și „Suspension Date” (Data suspendării) se elimină;

                                          (viii)

                                          rubrica „Suspension Expiry Date” (Data de expirare a suspendării) se înlocuiește cu următorul text:

                                                      „«Withdrawal Expiry Date» (Data de expirare a retragerii)

                                                      Data la care expiră retragerea copiei legalizate a licenței comunitare.

                                                      Nu”

                  3.

                  În anexa VI, la sfârșitul punctului 2.2 se adaugă următoarea teză:
                  „Procedura de escaladare se prezintă Comisiei în detaliu la cererea acesteia.”

                  4.

                  În anexa VII se modifică după cum urmează:

                              (a)

                              punctul 2 se înlocuiește cu următorul text:

                                          „2.

                                          Pentru asigurarea confidențialității, datele comunicate în scopuri statistice și de rutare trebuie să fie anonimizate. Datele de identificare a unui anumit manager de transport, a unei anumite întreprinderi de transport, a unei anumite licențe comunitare sau a unei anumite CCP nu vor fi disponibile pentru a fi utilizate în scopuri statistice.”;

                              (b)

                              punctele 4 și 5 se înlocuiesc cu următorul text:

                                          „4.

                                          Datele cu caracter personal nu sunt păstrate în registre mai mult de șase luni de la finalizarea unei tranzacții. Informațiile statistice și de rutare vor fi păstrate pe o perioadă nedeterminată.

                                          5.

                                          Datele statistice utilizate pentru raportare pot include, printre altele:

                                                      (a)

                                                      statul membru solicitant;

                                                      (b)

                                                      statul membru respondent;

                                                      (c)

                                                      tipul de mesaj;

                                                      (d)

                                                      codul de stare al răspunsului;

                                                      (e)

                                                      data și ora mesajelor;

                                                      (f)

                                                      timpul de răspuns.”

                  5.

                  În anexa VIII, punctul 2.4 se înlocuiește cu următorul text:

                              „2.4.

                              În toate cazurile, primirea oricărei solicitări de notificare a încălcării (Infringement Notification Request) și a oricărui răspuns la o solicitare de notificare a încălcării (Infringement Notification Response) se confirmă printr-o confirmare de primire a notificării încălcării (Infringement Notification Acknowledgment).”


title: Regulamentul de punere în aplicare (UE) nr. 36/2013 al Comisiei din 18 ianuarie 2013 de deschidere, pentru anul de comercializare 2012/2013, a unei invitații permanente de participare la licitație pentru importurile de zahăr încadrat la codurile NC 17011410 și 17019910 cu taxă vamală redusă

text:
               19.1.2013

               RO

               Jurnalul Oficial al Uniunii Europene

               L 16/7

         REGULAMENTUL DE PUNERE ÎN APLICARE (UE) NR. 36/2013 AL COMISIEI
   din 18 ianuarie 2013
   de deschidere, pentru anul de comercializare 2012/2013, a unei invitații permanente de participare la licitație pentru importurile de zahăr încadrat la codurile NC 1701 14 10 și 1701 99 10 cu taxă vamală redusă
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 186 coroborat cu articolul 4,
   întrucât:

               (1)

               În anul de comercializare a zahărului 2011/2012, prețul mediu franco fabrică pentru zahărul alb vândut în vrac în Uniune a atins un nivel de 175 % față de prețul de referință de 404 EUR/tonă și a fost cu aproximativ 275 EUR/tonă mai ridicat decât prețul de piață la nivel mondial. Prețul în Uniune s-a stabilizat acum la un nivel de circa 700 EUR/tonă, cel mai ridicat de la reforma organizării pieței zahărului, nivel care perturbă fluiditatea alimentării cu zahăr a pieței Uniunii. Creșterea preconizată a nivelului deja ridicat al prețului pentru anul de comercializare 2012/2013 confirmă riscul de perturbare gravă a pieței, lucru care ar trebui prevenit prin adoptarea măsurilor necesare.

               (2)

               Conform Regulamentului (CE) nr. 1234/2007, se pot adopta măsuri în vederea diminuării riscului de perturbare a pieței, în special din cauza prețurilor care sunt în continuare mari, cu condiția ca acest obiectiv să nu poată fi atins prin intermediul altor măsuri disponibile în temeiul regulamentului în cauză. Cu toate acestea, dată fiind situația actuală a pieței, Regulamentul (CE) nr. 1234/2007 nu prevede niciun fel de măsuri specifice menite să ducă la reducerea tensiunii de pe piața zahărului și să permită aprovizionarea cu zahăr la prețuri rezonabile, cu excepția măsurilor luate în temeiul articolului 186 din regulament.

               (3)

               Ținând seama de estimările privind cererea și oferta pentru 2012/2013, stocurile finale pentru piața zahărului se preconizează că vor fi cu cel puțin 0,5 milioane de tone mai reduse decât cele din 2011/2012. Această cifră ia în considerare deja importurile din țări terțe care beneficiază de anumite acorduri preferențiale.

               (4)

               Pentru îmbunătățirea situației aprovizionării pe piața zahărului din Uniune, este necesară facilitarea importurilor prin scăderea taxelor la import pentru anumite cantități de zahăr cu codurile NC 1701 14 10 și 1701 99 10 la o taxă vamală redusă. Cantitatea respectivă și reducerea taxei ar trebui evaluate ținând seama de starea actuală și de evoluția preconizată a pieței zahărului din Uniune. Prin urmare, cantitatea și reducerea respectivă ar trebui stabilite pe baza pe un sistem de licitație.

               (5)

               Ar trebui specificate cerințele minime de eligibilitate pentru participarea la licitație.

               (6)

               Pentru fiecare ofertă, ar trebui constituită o garanție. Aceasta ar trebui să devină garanția pentru cererea de licență de import dacă oferta este selecționată, iar în caz contrar ar trebui eliberată.

               (7)

               Autoritățile competente ale statelor membre ar trebui să notifice Comisiei ofertele admisibile. Pentru simplificarea și standardizarea notificărilor respective, ar trebui puse la dispoziție modele.

               (8)

               Pentru fiecare invitație parțială de participare la licitație, ar trebui să se adopte dispoziții în temeiul cărora Comisia să stabilească sau să decidă să nu stabilească o taxă vamală minimă și, dacă este necesar, un coeficient de atribuire pentru a reduce cantitățile acceptate.

               (9)

               Statele membre ar trebui să informeze ofertanții, într-un interval scurt de timp, în legătură cu rezultatul participării lor la invitația parțială de participare la licitație.

               (10)

               Autoritățile competente ar trebui să notifice Comisiei cantitățile pentru care au fost eliberate licențe de import. În acest scop, Comisia ar trebui să le pună la dispoziție modele.

               (11)

               Comitetul de gestionare a organizării comune a piețelor agricole nu a emis un aviz în termenul stabilit de președintele său,

         ADOPTĂ PREZENTUL REGULAMENT:
   Articolul 1
   Se deschide, pentru anul de comercializare 2012/2013, o procedură de licitație pentru importurile de zahăr încadrat la codurile NC 1701 14 10 și 1701 99 10 cu taxă vamală redusă, având numărul de referință 09.4312.
   Această taxă vamală înlocuiește taxa prevăzută în Tariful Vamal Comun și taxele suplimentare menționate la articolul 141 din Regulamentul (CE) nr. 1234/2007 și la articolul 36 din Regulamentul (CE) nr. 951/2006 al Comisiei (2).
   Cu excepția cazului în care prezentul regulament prevede altfel, se aplică dispozițiile Regulamentului (CE) nr. 376/2008 al Comisiei (3).
   Articolul 2
   1.   Perioada de depunere a ofertelor ca răspuns la prima invitație parțială de participare la licitație se încheie la 23 ianuarie 2013, la ora 12.00, ora Bruxelles-ului.
   2.   Perioadele de depunere a ofertelor ca răspuns la cea de-a doua și la următoarele invitații parțiale de participare la licitație încep în prima zi lucrătoare după încheierea perioadei precedente și se încheie la ora 12.00, ora Bruxelles-ului, la 27 februarie 2013, 15 mai 2013 și 12 iunie 2013.
   3.   Comisia poate suspenda depunerea ofertelor pentru una sau mai multe invitații parțiale de participare la licitație.
   Articolul 3
   1.   Ofertele se depun de către operatori stabiliți în Uniune. Acestea se trimit autorității competente din statul membru în care operatorul este înregistrat ca plătitor de TVA.
   2.   Ofertele se depun cu ajutorul formularului de cerere de licență de import care figurează în anexa I la Regulamentul (CE) nr. 376/2008.
   3.   Formularul de cerere poate fi transmis prin mijloace electronice, folosind metoda pusă la dispoziția operatorilor de către statul membru în cauză. Autoritățile competente din statele membre pot solicita ca ofertele transmise pe cale electronică să fie însoțite de o semnătură electronică avansată, în sensul Directivei 1999/93/CE a Parlamentului European și a Consiliului (4).
   4.   Ofertele sunt admisibile numai dacă se îndeplinesc următoarele condiții:

               (a)

               ofertele indică:

                           (i)

                           în căsuța 4, denumirea, adresa și numărul de TVA ale ofertantului;

                           (ii)

                           în căsuțele 17 și 18, cantitatea de zahăr licitată, care trebuie să fie de cel puțin 20 de tone și să nu depășească 45 000 de tone, rotunjită fără zecimale;

                           (iii)

                           în căsuța 20, cuantumul propus al taxei vamale, exprimat în euro per tonă de zahăr, rotunjit cu cel mult două zecimale;

                           (iv)

                           în căsuța 16, codul NC din opt cifre al zahărului;

               (b)

               înainte de expirarea termenului de depunere a ofertelor, se furnizează dovada constituirii de către ofertant a garanției menționate la articolul 4 alineatul (1);

               (c)

               oferta se redactează în limba oficială sau într-una dintre limbile oficiale ale statului membru în care se depune oferta;

               (d)

               oferta conține o trimitere la prezentul regulament și termenul-limită de depunere a ofertelor;

               (e)

               oferta nu include alte condiții suplimentare introduse de ofertant decât cele prevăzute în prezentul regulament.

         5.   O ofertă care nu este depusă în conformitate cu alineatele (1) și (2) nu este admisibilă.
   6.   În cadrul aceleiași invitații parțiale de participare la licitație, solicitanții nu pot să depună decât o singură ofertă pentru fiecare cod NC format din opt cifre.
   7.   Odată depusă, o ofertă nu poate fi retrasă sau modificată.
   Articolul 4
   1.   În conformitate cu dispozițiile capitolului III din Regulamentul de punere în aplicare (UE) nr. 282/2012 al Comisiei (5), fiecare ofertant trebuie să constituie o garanție de 150 EUR per tonă de zahăr care urmează să fie importat în temeiul prezentului regulament.
   2.   Dacă o ofertă este selecționată, garanția respectivă devine garanția pentru licența de import.
   3.   Garanția menționată la alineatul (1) se eliberează în cazul ofertanților necâștigători.
   Articolul 5
   1.   Autoritățile competente ale statelor membre decid asupra validității ofertelor pe baza condițiilor prevăzute la articolul 3.
   2.   Persoanele autorizate să primească sau să examineze ofertele au obligația de a nu dezvălui niciun aspect cu privire la acestea persoanelor neautorizate în acest sens.
   3.   Dacă autoritățile competente ale statelor membre decid că o ofertă nu este valabilă, ele comunică acest lucru ofertantului.
   4.   În termen de două ore de la expirarea termenului-limită de depunere a ofertelor, prevăzut la articolul 2 alineatele (1) și (2), autoritățile competente în cauză notifică prin fax Comisiei ofertele admisibile depuse. Notificarea respectivă nu trebuie să conțină informațiile menționate la articolul 3 alineatul (4) litera (a) punctul (i).
   5.   Forma și conținutul notificărilor se stabilesc pe baza modelelor puse la dispoziția statelor membre de către Comisie. În cazul în care nu au fost depuse oferte, autoritatea competentă informează Comisia cu privire la aceasta, prin fax, în același termen.
   Articolul 6
   Având în vedere starea actuală și evoluția preconizată a pieței zahărului din Uniune, Comisia decide, pentru fiecare invitație parțială de participare la licitație și pentru fiecare cod NC de opt cifre, să stabilească sau să nu stabilească o taxă vamală minimă, prin adoptarea unui regulament de punere în aplicare, în conformitate cu procedura menționată la articolul 195 alineatul (2) din Regulamentul (CE) nr. 1234/2007.
   În regulamentul respectiv de punere în aplicare, Comisia stabilește, dacă este cazul, și un coeficient de atribuire aplicabil ofertelor care au fost depuse la nivelul taxei vamale minime. În acest caz, garanția menționată la articolul 4 se eliberează proporțional cu cantitățile atribuite.
   Articolul 7
   1.   În cazul în care nu s-a stabilit nicio taxă vamală minimă, se resping toate ofertele de participare la licitație.
   2.   Autoritatea competentă în cauză comunică solicitanților, în termen de trei zile lucrătoare de la data publicării regulamentului de punere în aplicare menționat la articolul 6, rezultatul participării lor la invitația parțială de participare la licitație.
   Articolul 8
   1.   Cel târziu în ultima zi lucrătoare a săptămânii care urmează după săptămâna în care a fost publicat regulamentul de punere în aplicare menționat la articolul 6, autoritatea competentă eliberează o licență de import pentru orice ofertant a cărui ofertă indică, pentru codul NC format din opt cifre, o taxă vamală mai mare sau egală cu taxa vamală minimă stabilită de Comisie pentru respectivul cod NC format din opt cifre. Cantitățile acordate țin seama de coeficientul de atribuire stabilit de Comisie în conformitate cu articolul 6.
   Autoritățile competente ale statelor membre nu eliberează licențe de import pentru ofertele care nu au fost notificate în conformitate cu articolul 5 alineatul (4).
   2.   Licențele de import conțin următoarele mențiuni:

               (a)

               în căsuța 16, codul NC din opt cifre al zahărului;

               (b)

               în căsuțele 17 și 18, cantitatea de zahăr acordată;

               (c)

               în căsuța 20, cel puțin una dintre mențiunile enumerate în partea A din anexă;

               (d)

               în căsuța 24, taxa vamală aplicabilă, utilizând una dintre mențiunile enumerate în partea B din anexă.

         3.   Prin derogare de la articolul 8 alineatul (1) din Regulamentul (CE) nr. 376/2008, drepturile care decurg din licența de import nu sunt transmisibile.
   4.   Se aplică articolul 153 alineatul (3) primul paragraf prima teză și al doilea paragraf din Regulamentul (CE) nr. 1234/2007.
   Articolul 9
   Licențele de import eliberate în contextul unei invitații parțiale de participare la licitație sunt valabile de la data eliberării până la sfârșitul celei de-a treia luni care urmează celei în care este publicat regulamentul de punere în aplicare privind invitația parțială menționat la articolul 6.
   Articolul 10
   Cel târziu în ultima zi lucrătoare din cea de-a doua săptămână care urmează celei în care este publicat regulamentul de punere în aplicare menționat la articolul 6, autoritățile competente notifică Comisiei cantitățile pentru care au fost eliberate licențe de import în temeiul prezentului regulament. Notificările se transmit pe cale electronică, în conformitate cu modelele și metodele puse la dispoziția statelor membre de către Comisie.
   Articolul 11
   Prezentul regulament intră în vigoare la data publicării în Jurnalul Oficial al Uniunii Europene.
   Prezentul regulament expiră la 30 septembrie 2013.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 ianuarie 2013.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 178, 1.7.2006, p. 24.

      (3)  JO L 114, 26.4.2008, p. 3.

      (4)  JO L 13, 19.1.2000, p. 12.

      (5)  JO L 92, 30.3.2012, p. 4.

      ANEXĂ

                  A.

                  Mențiuni la care se face referire la articolul 8 alineatul (2) litera (c)

                              în limba bulgară

                              :

                              Внесена при намалена ставка на митото съгласно Регламент за изпълнение (ЕС) № 36/2013; Референтен номер 09.4312

                              în limba spaniolă

                              :

                              Importado con derecho de aduana reducido en virtud del Reglamento de Ejecución (UE) no 36/2013; Número de referencia 09.4312

                              în limba cehă

                              :

                              Dovezeno se sníženou celní sazbou v souladu s prováděcím nařízením (EU) č. 36/2013; Referenční číslo 09.4312

                              în limba daneză

                              :

                              Importeret til en nedsat toldsats i henhold til gennemførelsesforordning (EU) nr. 36/2013; Referencenummer 09.4312

                              în limba germană

                              :

                              Eingeführt zum ermäßigten Zollsatz gemäß der Durchführungsverordnung (EU) Nr. 36/2013; Referenznummer 09.4312

                              în limba estonă

                              :

                              Imporditud vähendatud tollimaksuga vastavalt rakendusmäärusele (EL) nr. 36/2013; viitenumber 09.4312

                              în limba greacă

                              :

                              Εισαγωγή με μειωμένο δασμό δυνάμει του εκτελεστικού κανονισμού (ΕΕ) αριθ. 36/2013 αριθμός αναφοράς 09.4312

                              în limba engleză

                              :

                              Imported at reduced customs duty pursuant to Implementing Regulation (EU) No 36/2013; reference number 09.4312

                              în limba franceză

                              :

                              Importés à des taux de droits réduits conformément au règlement d’exécution (UE) no 36/2013; numéro de référence 09.4312

                              în limba italiană

                              :

                              Importato applicando un’aliquota ridotta del dazio doganale, a norma del regolamento di esecuzione (UE) n. 36/2013; Numero di riferimento 09.4312

                              în limba letonă

                              :

                              Importēts ar samazinātu muitas nodokli saskaņā ar Īstenošanas regulu (ES) Nr. 36/2013; Atsauces numurs 09.4312

                              în limba lituaniană

                              :

                              Importuota taikant sumažintą muitą pagal Įgyvendinimo reglamentą (ES) Nr. 36/2013; Nuorodos numeris 09.4312

                              în limba maghiară

                              :

                              Behozatal csökkentett vámtétel mellett a(z) 36/2013/EU végrehajtási rendelet alapján; Hivatkozási szám 09.4312

                              în limba malteză

                              :

                              Impurtat b’dazju doganali mnaqqas skont ir-Regolament ta’ Implimentazzjoni (UE) Nru 36/2013; Numru ta’ referenza 09.4312

                              în limba neerlandeză

                              :

                              Ingevoerd tegen verlaagd douanerecht overeenkomstig Uitvoeringsverordening (EU) nr. 36/2013; Referentienummer 09.4312

                              în limba polonă

                              :

                              Przywóz z zastosowaniem obniżonych stawek celnych zgodnie z rozporządzeniem wykonawczym (UE) nr. 36/2013; Numer referencyjny 09.4312

                              în limba portugheză

                              :

                              Importado a taxa reduzida de direito aduaneiro ao abrigo do Regulamento de Execuçăo (UE) n.o 36/2013; Número de referência 09.4312

                              în limba română

                              :

                              Importat cu taxă vamală redusă conform Regulamentului de punere în aplicare (UE) nr. 36/2013; Număr de referință 09.4312

                              în limba slovacă

                              :

                              Dovoz so zníženým clom podľa vykonávacieho nariadenia (EÚ) č. 36/2013; referenčné číslo 09.4312

                              în limba slovenă

                              :

                              Uvoz po znižani carini v skladu z Izvedbeno uredbo (ES) št. 36/2013; Referenčna številka 09.4312

                              în limba finlandeză

                              :

                              Tuonti alennetuin tullein täytäntöönpanoasetuksen (EU) N:o 36/2013 mukaisesti; Viitenumero 09.4312

                              în limba suedeză

                              :

                              Importerad till nedsatt tullsats enligt genomförandeförordning (EU) nr. 36/2013; Referensnummer 09.4312

                  B.

                  Mențiunile la care se face referire la articolul 8 alineatul (2) litera (d)

                              în limba bulgară

                              :

                              Мито (мито върху приетата оферта)

                              în limba spaniolă

                              :

                              Derecho de aduana (derecho de aduana de la oferta seleccionada)

                              în limba cehă

                              :

                              Clo: (clo platné pro vybranou nabídku)

                              în limba daneză

                              :

                              Toldsats: (toldsats for det antagne bud)

                              în limba germană

                              :

                              Zollsatz: (Zollsatz für das erfolgreiche Angebot)

                              în limba estonă

                              :

                              Tollimaks: (hankelepingu suhtes kohaldatav tollimaks)

                              în limba greacă

                              :

                              Δασμός: (δασμός της κατακυρωθείσας προσφοράς)

                              în limba engleză

                              :

                              Customs duty: (customs duty of the awarded tender)

                              în limba franceză

                              :

                              Droit de douane: (droit de douane du marché attribué)

                              în limba italiană

                              :

                              Dazio doganale: (dazio doganale dell’aggiudicazione)

                              în limba letonă

                              :

                              Muitas nodoklis: (konkursā uzvarējušā piedāvājuma muitas nodoklis)

                              în limba lituaniană

                              :

                              Muitas (konkursą laimėjusiam pasiūlymui taikomas muitas)

                              în limba maghiară

                              :

                              Vámtétel: (a nyertes ajánlat szerinti vámtétel)

                              în limba malteză

                              :

                              Dazju doganali:(dazju doganali tal-offerta magħżula)

                              în limba neerlandeză

                              :

                              Douanerecht: (douanerecht voor de gegunde inschrijving)

                              în limba polonă

                              :

                              Cło: (cło zatwierdzonej oferty)

                              în limba portugheză

                              :

                              Direito aduaneiro: (direito aduaneiro aplicável à proposta adjudicada)

                              în limba română

                              :

                              Taxă vamală: (taxa vamală aplicabilă ofertei selecționate)

                              în limba slovacă

                              :

                              Clo: (clo vybranej ponuky)

                              în limba slovenă

                              :

                              Carina: (carina dodeljene ponudbe)

                              în limba finlandeză

                              :

                              Tulli: (voittaneeseen tarjoukseen sovellettava tulli)

                              în limba suedeză

                              :

                              Tullsats: (tullsats för det antagna anbudet)


title: Regulamentul de punere în aplicare (UE) nr. 417/2012 al Comisiei din 15 mai 2012 de stabilire a taxelor de import în sectorul cerealelor aplicabile de la 16 mai 2012

text:
               16.5.2012

               RO

               Jurnalul Oficial al Uniunii Europene

               L 128/11

         REGULAMENTUL DE PUNERE ÎN APLICARE (UE) NR. 417/2012 AL COMISIEI
   din 15 mai 2012
   de stabilire a taxelor de import în sectorul cerealelor aplicabile de la 16 mai 2012
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul (UE) nr. 642/2010 al Comisiei din 20 iulie 2010 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește taxele de import în sectorul cerealelor (2), în special articolul 2 alineatul (1),
   întrucât:

               (1)

               Articolul 136 alineatul (1) din Regulamentul (CE) nr. 1234/2007 stipulează că, pentru produsele care se încadrează la codurile NC 1001 19 00, 1001 11 00, ex 1001 91 20 (grâu comun, destinat însămânțării), ex 1001 99 00 (grâu comun de calitate superioară, cu excepția grâului destinat însămânțării), 1002 10 00, 1002 90 00, 1005 10 90, 1005 90 00, 1007 10 90 și 1007 90 00, taxa de import este egală cu prețul de intervenție valabil pentru astfel de produse la data importării, majorat cu 55 % și diminuat cu prețul de import CIF aplicabil expedierii în cauză. Cu toate acestea, taxa respectivă nu poate depăși nivelul taxelor din Tariful vamal comun.

               (2)

               Articolul 136 alineatul (2) din Regulamentul (CE) nr. 1234/2007 prevede că, pentru calcularea taxei de import menționate la alineatul (1) din articolul respectiv, se stabilesc periodic prețuri de import CIF reprezentative pentru produsele în cauză.

               (3)

               În conformitate cu articolul 2 alineatul (2) din Regulamentul (UE) nr. 642/2010, prețul care trebuie utilizat pentru calcularea taxei de import pentru produsele care se încadrează la codurile NC 1001 19 00, 1001 11 00, ex 1001 91 20 (grâu comun, destinat însămânțării), ex 1001 99 00 (grâu comun de calitate superioară, cu excepția grâului destinat însămânțării), 1002 10 00, 1002 90 00, 1005 10 90, 1005 90 00, 1007 10 90 și 1007 90 00 este prețul de import CIF reprezentativ zilnic, stabilit în conformitate cu metoda prevăzută la articolul 5 din regulamentul menționat.

               (4)

               Este necesar să se stabilească taxele de import pentru perioada începând cu 16 mai 2012, aplicabile până la stabilirea și intrarea în vigoare a unei noi taxe.

               (5)

               Dat fiind că este necesar să se asigure aplicarea acestei măsuri cât mai curând posibil după ce au devenit disponibile datele actualizate, prezentul regulament trebuie să intre în vigoare la data publicării,

         ADOPTĂ PREZENTUL REGULAMENT:
   Articolul 1
   Începând de la 16 mai 2012, taxele de import în sectorul cerealelor menționate la articolul 136 alineatul (1) din Regulamentul (CE) nr. 1234/2007 sunt stabilite în anexa I la prezentul regulament, pe baza elementelor menționate în anexa II.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 mai 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 187, 21.7.2010, p. 5.

      ANEXA I

         Taxe la import pentru produsele menționate la articolul 136 alineatul (1) din Regulamentul (CE) nr. 1234/2007 aplicabile de la 16 mai 2012

                  Codul NC

                  Descrierea mărfurilor

                  Taxa de import (1)

                  (EUR/t)

                  1001 19 00
                  1001 11 00

                     GRÂU dur de calitate superioară

                  0,00

                  de calitate medie

                  0,00

                  de calitate inferioară

                  0,00

                  ex 1001 91 20

                     GRÂU comun, destinat însămânțării

                  0,00

                  ex 1001 99 00

                     GRÂU comun de calitate superioară, cu excepția grâului destinat însămânțării

                  0,00

                  1002 10 00
                  1002 90 00

                     SECARĂ

                  0,00

                  1005 10 90

                     PORUMB destinat însămânțării, cu excepția porumbului hibrid

                  0,00

                  1005 90 00

                     PORUMB, cu excepția porumbului destinat însămânțării (2)

                  0,00

                  1007 10 90
                  1007 90 00

                     SORG boabe, cu excepția sorgului hibrid destinat însămânțării

                  0,00

         (1)  Importatorul poate beneficia, în conformitate cu articolul 2 alineatul (4) din Regulamentul (UE) nr. 642/2010, de o reducere a taxelor de:

                  —

                  3 EUR/t, dacă portul de descărcare se află în Marea Mediterană (dincolo de Strâmtoarea Gibraltar) sau în Marea Neagră, în cazul în care mărfurile sosesc în Uniune prin Oceanul Atlantic sau prin Canalul Suez;

                  —

                  2 EUR/t, dacă portul de descărcare se află în Danemarca, în Estonia, în Irlanda, în Letonia, în Lituania, în Polonia, în Finlanda, în Suedia, în Regatul Unit sau pe coasta atlantică a Peninsulei Iberice, în cazul în care mărfurile sosesc în Uniune prin Oceanul Atlantic.

         (2)  Importatorul poate beneficia de o reducere forfetară de 24 EUR pe tonă atunci când sunt îndeplinite condițiile stabilite la articolul 3 din Regulamentul (UE) nr. 642/2010.

      ANEXA II

         Elemente pentru calcularea taxelor prevăzute în anexa I

      1.5.2012-14.5.2012

                  1.

                  Valori medii pentru perioada de referință menționată la articolul 2 alineatul (2) din Regulamentul (UE) nr. 642/2010:

                              (EUR/t)

                              Grâu comun (1)

                              Porumb

                              Grâu dur, calitate superioară

                              Grâu dur, calitate medie (2)

                              Grâu dur, calitate inferioară (3)

                              Bursa

                              Minnéapolis

                              Chicago

                              —

                              —

                              —

                              Cotația

                              222,52

                              182,95

                              —

                              —

                              —

                              Prețul FOB USA

                              —

                              —

                              240,31

                              230,31

                              210,31

                              Primă pentru Golf

                              —

                              27,79

                              —

                              —

                              —

                              Primă pentru Marile Lacuri

                              45,49

                              —

                              —

                              —

                              —

                  2.

                  Valori medii pentru perioada de referință menționată la articolul 2 alineatul (2) din Regulamentul (UE) nr. 642/2010:

                              Costuri de navlu: Golful Mexic–Rotterdam:

                              18,85 EUR/t

                              Costuri de navlu: Marile Lacuri–Rotterdam:

                              52,66 EUR/t

         (1)  Primă negativă de 14 EUR/t încorporată [articolul 5 alineatul (3) din Regulamentul (UE) nr. 642/2010].

         (2)  Primă negativă de 10 EUR/t [articolul 5 alineatul (3) din Regulamentul (UE) nr. 642/2010].

         (3)  Primă negativă de 30 EUR/t [articolul 5 alineatul (3) din Regulamentul (UE) nr. 642/2010].


title: Regulamentul de punere în aplicare (UE) nr. 1273/2014 al Comisiei din 28 noiembrie 2014 de modificare pentru a 223-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu rețeaua Al-Qaida

text:
               29.11.2014

               RO

               Jurnalul Oficial al Uniunii Europene

               L 344/16

         REGULAMENTUL DE PUNERE ÎN APLICARE (UE) NR. 1273/2014 AL COMISIEI
   din 28 noiembrie 2014
   de modificare pentru a 223-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu rețeaua Al-Qaida
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități asociate cu rețeaua Al-Qaida (1), în special articolul 7 alineatul (1) litera (a) și articolul 7a alineatul (1),
   întrucât:

               (1)

               Anexa I la Regulamentul (CE) nr. 881/2002 conține lista persoanelor, grupurilor și entităților cărora li se aplică înghețarea fondurilor și a resurselor economice în temeiul regulamentului respectiv.

               (2)

               La data de 19 noiembrie 2014, Comitetul pentru sancțiuni al Consiliului de Securitate al Organizației Națiunilor Unite (CSONU) a aprobat adăugarea a două entități la lista întocmită de Comitetul de sancțiuni împotriva Al-Qaida care cuprinde persoanele, grupurile și entitățile cărora ar trebui să li se aplice înghețarea fondurilor și a resurselor economice.

               (3)

               Prin urmare, anexa I la Regulamentul (CE) nr. 881/2002 ar trebui actualizată în consecință.

               (4)

               Pentru a garanta eficacitatea măsurilor prevăzute de prezentul regulament, acesta ar trebui să intre în vigoare imediat,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 noiembrie 2014.

            Pentru Comisie,

            pentru președinte

            Șef al Serviciului Instrumente de Politică Externă

      (1)  JO L 139, 29.5.2002, p. 9.

      ANEXĂ
      În anexa I la Regulamentul (CE) nr. 881/2002, la rubrica „Persoane juridice, grupuri și entități” se adaugă următoarele mențiuni:

                  (a)

                     „Ansar Al Charia Derna [alias (a) Ansar al-Charia Derna; (b) Ansar al-Sharia Derna; (c) Ansar al Charia; (d) Ansar al-Sharia; (e) Ansar al Sharia]. Alte informații: (a) operează în Derna și Jebel Akhdar, Libia; (b) rețea de sprijin în Tunisia. Data desemnării menționată la articolul 2a alineatul (4) litera (b): 19.11.2014.”
                  ;

                  (b)

                     „Ansar Al Charia Benghazi [alias (a) Ansar al Charia; (b) Ansar al-Charia; (c) Ansar al-Sharia; (d) Ansar al-Charia Benghazi; (e) Ansar al-Sharia Benghazi; (f) Ansar al Charia în Libia (ASL); (g) Katibat Ansar al Charia; (h) Ansar al Sharia]. Alte informații: (a) operează în Benghazi, Libia; (b) rețea de sprijin în Tunisia. Data desemnării menționată la articolul 2a alineatul (4) litera (b): 19.11.2014.”


title: Regulamentul de punere în aplicare (UE) nr. 951/2013 al Comisiei din 3 octombrie 2013 de stabilire a valorilor forfetare de import pentru fixarea prețului de intrare pentru anumite fructe și legume

text:
               4.10.2013

               RO

               Jurnalul Oficial al Uniunii Europene

               L 262/7

         REGULAMENTUL DE PUNERE ÎN APLICARE (UE) NR. 951/2013 AL COMISIEI
   din 3 octombrie 2013
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 3 octombrie 2013.

            Pentru Comisie, pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MK

                  61,5

                  ZZ

                  61,5

                  0707 00 05

                  MK

                  41,5

                  TR

                  111,1

                  ZZ

                  76,3

                  0709 93 10

                  TR

                  128,2

                  ZZ

                  128,2

                  0805 50 10

                  AR

                  115,8

                  CL

                  140,6

                  IL

                  107,9

                  TR

                  87,5

                  ZA

                  122,7

                  ZZ

                  114,9

                  0806 10 10

                  BR

                  195,4

                  MK

                  27,7

                  TR

                  141,2

                  ZZ

                  121,4

                  0808 10 80

                  AR

                  100,9

                  BA

                  90,5

                  BR

                  98,6

                  CL

                  140,1

                  NZ

                  136,1

                  US

                  160,2

                  ZA

                  132,8

                  ZZ

                  122,7

                  0808 30 90

                  AR

                  201,0

                  CL

                  199,9

                  CN

                  86,3

                  TR

                  131,0

                  ZA

                  165,9

                  ZZ

                  156,8

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) nr. 410/2011 al Comisiei din 27 aprilie 2011 de modificare a Regulamentului (CE) nr. 259/2008 de stabilire a normelor de aplicare a Regulamentului (CE) nr. 1290/2005 al Consiliului în ceea ce privește publicarea informațiilor referitoare la beneficiarii fondurilor provenite din Fondul european de garantare agricolă (FEGA) și din Fondul european agricol pentru dezvoltare rurală (FEADR)

text:
               28.4.2011

               RO

               Jurnalul Oficial al Uniunii Europene

               L 108/24

         REGULAMENTUL DE PUNERE ÎN APLICARE (UE) NR. 410/2011 AL COMISIEI
   din 27 aprilie 2011
   de modificare a Regulamentului (CE) nr. 259/2008 de stabilire a normelor de aplicare a Regulamentului (CE) nr. 1290/2005 al Consiliului în ceea ce privește publicarea informațiilor referitoare la beneficiarii fondurilor provenite din Fondul european de garantare agricolă (FEGA) și din Fondul european agricol pentru dezvoltare rurală (FEADR)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune (1), în special articolul 42 punctul 8b,
   după consultarea Autorității Europene pentru Protecția Datelor,
   întrucât:

               (1)

               În hotărârea pronunțată în cauzele conexate C-92/09 și C-93/09 (2) privind obligația de publicare a informațiilor referitoare la beneficiarii fondurilor europene agricole, Curtea de Justiție a Uniunii Europene a concluzionat că publicarea datelor cu caracter personal referitoare la persoane fizice, fără a se face vreo distincție în funcție de criterii pertinente, precum perioadele în care acestea au beneficiat de asemenea ajutoare, frecvența sau tipul și importanța ajutoarelor, nu este proporționată. De asemenea, Curtea a declarat că dispozițiile referitoare la aceasta sunt nevalide. Având în vedere interesul persoanelor fizice ca datele lor cu caracter personal să fie protejate și în scopul concilierii diferitelor obiective urmărite de obligația de publicare a informațiilor referitoare la beneficiarii fondurilor provenite din Fondul european de garantare agricolă (FEGA) și din Fondul european agricol pentru dezvoltare rurală (FEADR), astfel cum este prevăzută de Regulamentul (CE) nr. 259/2008 al Comisiei (3), este necesar să se prevadă că această obligație nu se aplică persoanelor fizice.

               (2)

               Prin urmare, din motive de transparență, este necesar ca Regulamentul (CE) nr. 259/2008 să fie modificat în consecință în mod formal, în așteptarea adoptării de către Parlamentul European și Consiliu a unui nou regim, care va ține seama de obiecțiile formulate de Curtea de Justiție.

               (3)

               Măsurile prevăzute de prezentul regulament sunt conforme cu avizul Comitetului pentru fondurile agricole,

         ADOPTĂ PREZENTUL REGULAMENT:
   Articolul 1
   Articolul 1 din Regulamentul (CE) nr. 259/2008 se modifică după cum urmează:

               1.

               Alineatul (1) se modifică după cum urmează:

                           (a)

                           teza introductivă se înlocuiește cu următorul text:
                           „(1)   Publicarea menționată la articolul 44a din Regulamentul (CE) nr. 1290/2005 cuprinde informațiile următoare cu privire la beneficiarii persoane juridice:”;

                           (b)

                           litera (a) se elimină;

                           (c)

                           literele (b) și (c) se înlocuiesc cu următorul text:

                                       „(b)

                                       denumirea juridică completă, astfel cum a fost înregistrată, în cazul în care beneficiarii sunt persoane juridice cu personalitate juridică proprie conform legislației statului membru în cauză;

                                       (c)

                                       denumirea completă a asociației, astfel cum a fost înregistrată sau recunoscută oficial, în cazul în care beneficiarii sunt asociații de persoane juridice fără personalitate juridică proprie;”.

               2.

               Alineatul (2) se înlocuiește cu următorul text:
               „(2)   În cazul persoanelor juridice, statele membre sunt autorizate să publice informații mai detaliate decât cele prevăzute la alineatul (1).”

         Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 aprilie 2011.

            Pentru Comisie

            Președintele

         José Manuel BARROSO

      (1)  JO L 209, 11.8.2005, p. 1.

      (2)  Hotărârea din 9 noiembrie 2010 în cauzele conexate C-92/09 și C-93/09, Volker und Markus Schecke GbR și Hartmut Eifert/Land Hessen, nepublicată încă în Repertoriu.

      (3)  JO L 76, 19.3.2008, p. 28.


title: Regulamentul de punere în aplicare (UE) nr. 1168/2014 al Comisiei din 31 octombrie 2014 de modificare a Regulamentului de punere în aplicare (UE) nr. 414/2014 privind deschiderea și modul de gestionare a contingentelor tarifare de import ale Uniunii pentru carnea de porc proaspătă și congelată originară din Ucraina

text:
               31.10.2014

               RO

               Jurnalul Oficial al Uniunii Europene

               L 314/23

         REGULAMENTUL DE PUNERE ÎN APLICARE (UE) NR. 1168/2014 AL COMISIEI
   din 31 octombrie 2014
   de modificare a Regulamentului de punere în aplicare (UE) nr. 414/2014 privind deschiderea și modul de gestionare a contingentelor tarifare de import ale Uniunii pentru carnea de porc proaspătă și congelată originară din Ucraina
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 187 literele (a), (c) și (d),
   întrucât:

               (1)

               Regulamentul (UE) nr. 374/2014 al Parlamentului European și al Consiliului (2) prevede regimuri preferențiale pentru 2014 în ceea ce privește taxele vamale pentru importurile de anumite mărfuri originare din Ucraina. În conformitate cu articolul 3 din regulamentul menționat, produsele agricole enumerate în anexa III la regulament sunt admise la import în Uniune, în limitele contingentelor tarifare, în conformitate cu anexa respectivă.

               (2)

               Regulamentul de punere în aplicare (UE) nr. 414/2014 al Comisiei (3) a deschis și a stabilit modul de gestionare a contingentelor tarifare de import ale Uniunii pentru carnea de porc proaspătă și congelată originară din Ucraina până la 31 octombrie 2014.

               (3)

               Regulamentul (UE) nr. 374/2014 a fost modificat prin Regulamentul (UE) nr. 1150/2014 al Parlamentului European și al Consiliului (4). Modificarea prevede, în principal, extinderea aplicării Regulamentului (UE) nr. 374/2014 până la 31 decembrie 2015 și stabilirea cantităților aferente contingentelor pentru 2015. Este necesar, prin urmare, ca Regulamentul de punere în aplicare (UE) nr. 414/2014 să fie modificat în consecință.

               (4)

               Măsurile prevăzute de prezentul regulament sunt conforme cu avizul Comitetului pentru organizarea comună a piețelor agricole,

         ADOPTĂ PREZENTUL REGULAMENT:
   Articolul 1
   Modificarea Regulamentului de punere în aplicare (UE) nr. 414/2014
   Regulamentul de punere în aplicare (UE) nr. 414/2014 se modifică după cum urmează:

               1.

               Articolul 2 se înlocuiește cu următorul text:
               „Articolul 2
               Perioadele de aplicare a contingentelor tarifare de import
               (1)   Contingentele tarifare de import menționate la articolul 1 alineatul (1) sunt deschise de la 25 aprilie la 31 decembrie 2014 și de la 1 ianuarie la 31 decembrie 2015.
               (2)   Cantitatea stabilită în ceea ce privește contingentul tarifar anual de import pentru 2015 pentru fiecare număr de ordine prevăzut în anexa I se repartizează în patru subperioade, după cum urmează:

                           (a)

                           25 % de la 1 ianuarie la 31 martie;

                           (b)

                           25 % de la 1 aprilie la 30 iunie;

                           (c)

                           25 % de la 1 iulie la 30 septembrie;

                           (d)

                           25 % de la 1 octombrie la 31 decembrie.”

               2.

               Articolul 3 se modifică după cum urmează:

                           (a)

                           titlul se înlocuiește cu următorul text: „Cererile de drepturi de import pentru perioada contingentară 2014”;

                           (b)

                           la alineatul (8), data de „31 octombrie 2014” se înlocuiește cu data de „31 decembrie 2014”.

               3.

               Se introduce următorul articol 3a:
               „Articolul 3a
               Cererile de drepturi de import pentru perioada contingentară 2015
               (1)   Cererile de drepturi de import se depun în cursul primelor șapte zile ale lunii anterioare fiecărei subperioade menționate la articolul 2 alineatul (2).
               (2)   În momentul depunerii unei cereri de drepturi de import, se depune o garanție de 20 EUR per 100 de kilograme.
               (3)   Atunci când își depun prima cerere pentru un anumit an contingentar, solicitanții de drepturi de import prezintă dovada că o cantitate de produse din carne de porc de la codurile NC 0203 a fost importată de aceștia sau în numele lor în conformitate cu dispozițiile vamale aplicabile, pe parcursul perioadei de 12 luni imediat înainte de prima lor cerere (denumită în continuare «cantitate de referință»). O societate rezultată din fuzionarea unor societăți care dispun, fiecare, de o cantitate de referință importată, își poate întemeia propria cerere pe combinarea respectivelor cantități de referință.
               (4)   Cantitatea totală care face obiectul unei cereri de drepturi de import depuse în subperioada de valabilitate a contingentului tarifar de import nu poate depăși 25 % din cantitatea de referință a solicitantului. Cererile care nu respectă această normă sunt respinse de autoritățile competente.
               (5)   Cel târziu în a 14-a zi a lunii în care sunt depuse cererile, statele membre comunică Comisiei cantitățile totale, inclusiv notificările cu mențiunea «zero», care fac obiectul tuturor cererilor, exprimate în greutatea în kilograme a produsului și defalcate în funcție de numărul de ordine.
               (6)   Drepturile de import se acordă începând cu a 23-a zi a lunii în care sunt depuse cererile și până cel târziu în ultima zi a lunii respective.
               (7)   În cazul în care aplicarea coeficientului de alocare menționat la articolul 7 alineatul (2) din Regulamentul (CE) nr. 1301/2006 conduce la alocarea a mai puține drepturi de import decât cele solicitate, garanția constituită în conformitate cu alineatul (2) se restituie în mod proporțional fără întârziere.
               (8)   Drepturile de import sunt valabile din prima zi a subperioadei pentru care s-a depus cererea și până la 31 decembrie 2015. Drepturile de import nu sunt transferabile.”

               4.

               Articolul 4 se modifică după cum urmează:

                           (a)

                           titlul se înlocuiește cu următorul text: „Eliberarea licențelor de import pentru perioada contingentară 2014”;

                           (b)

                           la alineatul (9), data „31 octombrie 2014” se înlocuiește cu „31 decembrie 2014”.

               5.

               Se introduce următorul articol 4a:
               „Articolul 4a
               Eliberarea licențelor de import pentru perioada contingentară 2015
               (1)   Punerea în liberă circulație a cantităților acordate în cadrul contingentelor tarifare de import menționate la articolul 1 alineatul (1) este condiționată de prezentarea unei licențe de import.
               (2)   Cererile de licențe de import acoperă întreaga cantitate de drepturi de import alocată. Se respectă obligația menționată la articolul 23 alineatul (1) din Regulamentul de punere în aplicare (UE) nr. 907/2014 al Comisiei (5).
               (3)   Cererile de licențe se depun doar în statul membru în care au fost solicitate și obținute drepturile de import în cadrul contingentelor menționate la articolul 1 alineatul (1).
               (4)   În momentul depunerii unei cereri de licență de import, operatorul depune o garanție de 50 EUR per 100 de kilograme. Eliberarea unei licențe de import conduce la reducerea corespunzătoare a drepturilor de import obținute, iar garanția depusă pentru drepturile de import se restituie în mod proporțional fără întârziere.
               (5)   Licențele de import sunt eliberate la cerere și pe numele operatorului care a obținut drepturile de import.
               (6)   Cererea de licență menționează un singur număr de ordine. Cererea se poate referi la mai multe produse având coduri NC diferite. În acest caz, toate codurile NC și descrierea acestora sunt înscrise la rubricile 15 și 16 din cererea de licență și din licență.
               (7)   Cererile de licență și licențele de import conțin următoarele mențiuni:

                           (a)

                           la rubrica 8, numele «Ucraina» drept țară de origine și rubrica «da» marcată cu o cruce;

                           (b)

                           la rubrica 20, una dintre mențiunile din anexa II.

                     (8)   Fiecare licență menționează cantitatea pentru fiecare cod NC.
               (9)   În conformitate cu articolul 22 alineatul (2) din Regulamentul (CE) nr. 376/2008, licențele de import sunt valabile timp de 30 de zile de la data eliberării efective a licenței. Cu toate acestea, termenul de valabilitate al licențelor de import expiră cel târziu la 31 decembrie 2015.

                  (5)  Regulamentul delegat (UE) nr. 907/2014 al Comisiei din 11 martie 2014 de completare a Regulamentului (UE) nr. 1306/2013 al Parlamentului European și al Consiliului în ceea ce privește agențiile de plăți și alte organisme, gestiunea financiară, verificarea și închiderea conturilor, garanțiile și utilizarea monedei euro (JO L 255, 28.8.2014, p. 18).”"

               6.

               Articolul 5 se înlocuiește cu următorul text:
               „Articolul 5
               Notificarea Comisiei pentru perioada contingentară 2014
               (1)   Prin derogare de la articolul 11 alineatul (1) al doilea paragraf din Regulamentul (CE) nr. 1301/2006, statele membre comunică Comisiei:

                           (a)

                           până cel târziu la 10 ianuarie 2015, cantitățile de produse, inclusiv notificările cu mențiunea «zero», pentru care au fost eliberate licențe de import în cursul perioadei contingentare 2014;

                           (b)

                           până cel târziu la 30 aprilie 2015, cantitățile de produse, inclusiv notificările cu mențiunea «zero», care fac obiectul licențelor de import neutilizate sau parțial utilizate și care corespund diferenței dintre cantitățile înscrise pe versoul licențelor de import și cantitățile pentru care au fost eliberate licențele.

                     (2)   Până cel târziu la 30 aprilie 2015, statele membre notifică Comisiei cantitățile de produse care au fost puse efectiv în liberă circulație în cursul perioadei contingentare 2014.
               (3)   În cazul notificărilor menționate la alineatele (1) și (2), cantitatea este exprimată în kilograme și defalcată în funcție de numărul de ordine.”

               7.

               Se introduce următorul articol 5a:
               „Articolul 5a
               Notificarea Comisiei pentru perioada contingentară 2015
               (1)   Prin derogare de la articolul 11 alineatul (1) al doilea paragraf din Regulamentul (CE) nr. 1301/2006, statele membre comunică Comisiei, cel târziu în cea de a 10-a zi a lunii care urmează ultimei zile din fiecare subperioadă, cantitățile, inclusiv notificările cu mențiunea «zero», care fac obiectul licențelor pe care le-au eliberat în timpul subperioadei respective.
               (2)   Prin derogare de la articolul 11 alineatul (1) al doilea paragraf din Regulamentul (CE) nr. 1301/2006, statele membre notifică Comisiei cantitățile, inclusiv notificările cu mențiunea «zero», care fac obiectul licențelor de import neutilizate sau parțial utilizate și care corespund diferenței dintre cantitățile înscrise pe versoul licențelor de import și cantitățile pentru care au fost eliberate licențele:

                           (a)

                           împreună cu notificările menționate la articolul 3a alineatul (5) din prezentul regulament referitoare la cererile depuse pentru ultima subperioadă;

                           (b)

                           până cel târziu la 30 aprilie 2016, pentru cantitățile care nu au fost notificate în momentul primei notificări prevăzute la litera (a).

                     (3)   Până cel târziu la 30 aprilie 2016, statele membre notifică Comisiei cantitățile de produse care au fost puse efectiv în liberă circulație în cursul respectivei perioade contingentare.
               (4)   În cazul notificărilor menționate la alineatele (1), (2) și (3), cantitatea este exprimată în greutatea în kilograme a produsului și este defalcată în funcție de numărul de ordine.”

               8.

               Anexa I se înlocuiește cu textul din anexa la prezentul regulament.

         Articolul 2
   Intrare în vigoare și aplicare
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 2 noiembrie 2014.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 31 octombrie 2014.

            Pentru Comisie

            Președintele

         José Manuel BARROSO

      (1)  JO L 347, 20.12.2013, p. 671.

      (2)  Regulamentul (UE) nr. 374/2014 al Parlamentului European și al Consiliului din 16 aprilie 2014 privind reducerea sau eliminarea taxelor vamale aplicabile mărfurilor originare din Ucraina (JO L 118, 22.4.2014, p. 1).

      (3)  Regulamentul de punere în aplicare (UE) nr. 414/2014 al Comisiei din 23 aprilie 2014 privind deschiderea și modul de gestionare a contingentelor tarifare de import ale Uniunii pentru carnea de porc proaspătă și congelată originară din Ucraina (JO L 121, 24.4.2014, p. 44).

      (4)  Regulamentul (UE) nr. 1150/2014 al Parlamentului European și al Consiliului din 29 octombrie 2014 de modificare a Regulamentului (UE) nr. 374/2014 privind reducerea sau eliminarea taxelor vamale aplicabile mărfurilor originare din Ucraina (JO L 313, 31.10.2014, p. 1).

      ANEXĂ

            „ANEXA I
            Fără a aduce atingere regulilor de interpretare a Nomenclaturii combinate, textul descrierii produselor este considerat ca având numai o valoare orientativă, aplicabilitatea contingentelor tarifare de import fiind determinată, în contextul prezentei anexe, de domeniul de aplicare al codurilor NC.

                        Număr de ordine

                        Coduri NC

                        Descrierea mărfurilor

                        Perioadă de import

                        Cantitate în tone (greutate netă)

                        Taxă aplicabilă
                        (EUR/t)

                        09.4271

                        0203 11 10
                        0203 12 11
                        0203 12 19
                        0203 19 11
                        0203 19 13
                        0203 19 15
                        0203 19 55
                        0203 19 59
                        0203 21 10
                        0203 22 11
                        0203 22 19
                        0203 29 11
                        0203 29 13
                        0203 29 15
                        0203 29 55
                        0203 29 59

                        Carne de animale din specia porcine, proaspătă, refrigerată sau congelată

                        Anul 2014
                        Anul 2015

                        20 000
                        20 000

                        0

                        09.4272

                        0203 11 10
                        0203 12 19
                        0203 19 11
                        0203 19 15
                        0203 19 59
                        0203 21 10
                        0203 22 19
                        0203 29 11
                        0203 29 15
                        0203 29 59

                        Carne de animale din specia porcine, proaspătă, refrigerată sau congelată, excl. jamboanele, spinările și bucățile dezosate

                        Anul 2014
                        Anul 2015

                        20 000
                        20 000

                        0”


title: Regulamentul de punere în aplicare (UE) 2015/231 al Comisiei din 11 februarie 2015 de modificare a Regulamentului de punere în aplicare (UE) nr. 720/2014 al Comisiei privind atribuirea drepturilor de import pentru cererile depuse pentru perioada 1 iulie 2014 - 30 iunie 2015 în cadrul contingentului tarifar deschis prin Regulamentul (CE) nr. 431/2008 pentru carnea de vită și mânzat congelată și de prevedere a cantităților suplimentare care urmează să fie alocate

text:
               14.2.2015

               RO

               Jurnalul Oficial al Uniunii Europene

               L 39/5

         REGULAMENTUL DE PUNERE ÎN APLICARE (UE) 2015/231 AL COMISIEI
   din 11 februarie 2015
   de modificare a Regulamentului de punere în aplicare (UE) nr. 720/2014 al Comisiei privind atribuirea drepturilor de import pentru cererile depuse pentru perioada 1 iulie 2014-30 iunie 2015 în cadrul contingentului tarifar deschis prin Regulamentul (CE) nr. 431/2008 pentru carnea de vită și mânzat congelată și de prevedere a cantităților suplimentare care urmează să fie alocate
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188 alineatele (1) și (3),
   întrucât:

               (1)

               Regulamentul de punere în aplicare (UE) nr. 720/2014 al Comisiei (2) a stabilit un coeficient de alocare care trebuie să fie aplicat cantităților aferente drepturilor de import solicitate pentru perioada 1 iulie 2014-30 iunie 2015 în cadrul contingentului tarifar deschis prin Regulamentul (CE) nr. 431/2008 al Comisiei (3) pentru carnea de vită și mânzat congelată.

               (2)

               În urma publicării Regulamentului de punere în aplicare (UE) nr. 720/2014, Regatul Unit a informat Comisia cu privire la o eroare administrativă care a condus la notificarea unei cantități mai mari decât cantitatea efectivă menționată în cerere. Luarea în considerare a cantității efective menționate în cerere duce la creșterea coeficientului de alocare și a drepturilor de import care urmează să fie alocate tuturor operatorilor vizați.

               (3)

               Prin urmare, Regulamentul de punere în aplicare (UE) nr. 720/2014 ar trebui modificat în consecință.

               (4)

               Ar trebui să fie stabilite norme privind alocarea drepturilor de import suplimentare care le revin operatorilor.

               (5)

               Având în vedere necesitatea de a aloca drepturile de import suplimentare cât mai curând posibil, prezentul regulament ar trebui să intre în vigoare în ziua următoare datei publicării sale,

         ADOPTĂ PREZENTUL REGULAMENT:
   Articolul 1
   La articolul 1 din Regulamentul de punere în aplicare (UE) nr. 720/2014, „27,09851 %” se înlocuiește cu „28,237983 %”.
   Articolul 2
   Cel târziu la 9 martie 2015, statele membre alocă drepturile de import suplimentare care rezultă din modificarea adusă prin articolul 1 („drepturile de import suplimentare”) operatorilor care au solicitat și cărora li s-au alocat drepturi de import, în conformitate cu Regulamentul (CE) nr. 431/2008, pentru perioada de aplicare a contingentului tarifar de import cuprinsă între 1 iulie 2014 și 30 iunie 2015.
   Drepturile de import suplimentare care urmează să fie alocate acestor operatori se ridică la 1,139473 % din cantitățile solicitate.
   Articolul 3
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 11 februarie 2015.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  Regulamentul de punere în aplicare (UE) nr. 720/2014 al Comisiei din 27 iunie 2014 privind atribuirea drepturilor de import pentru cererile depuse pentru perioada 1 iulie 2014-30 iunie 2015 în cadrul contingentului tarifar deschis prin Regulamentul (CE) nr. 431/2008 pentru carnea de vită și mânzat congelată (JO L 190, 28.6.2014, p. 65).

      (3)  Regulamentul (CE) nr. 431/2008 al Comisiei din 19 mai 2008 privind deschiderea și modul de gestionare a unui contingent tarifar de import pentru carnea de animale din specia bovine, congelată, clasificată la codul NC 0202, și pentru produsele clasificate la codul NC 0206 29 91 (JO L 130, 20.5.2008, p. 3).